

KLASA: 400-01/24-01/4

UR.BROJ: 2170-44-01-24-1

Rijeka, 17.12.2024.

PRIMORSKO-GORANSKA ŽUPANIJA Upravni odjel za odgoj i obrazovanje

Slogin kula 2/I

51 000 R i j e k a

**OBRAZLOŽENJE   
II. IZMJENA I DOPUNA FINANCIJSKOG  
PLANA ZA 2024. GODINU**

Obzirom da je Građevinskoj tehničkoj školi Rijeka nakon I. izmjena i dopuna financijskog plana za 2024. godinu po aktivnosti Osiguravanje uvjeta rada odobreno 82.550,00 eura što je 4.555,00 eura manje nego u 2023. godini Škola je od osnivača zatražila dodatnih 2.541,40 eura potrebnih za obvezne sistematske preglede zaposlenika, a kako bi se oslobodila sredstva potrebna za nesmetano funkcioniranje Škole do kraja 2024. godine. Zatražena sredstva su i odobrena te ih je osnivač uvrstio u financijski plan kroz aplikaciju Riznica PGŽ u cjelokupnom iznosu na poziciju 550101161 Zdravstvene i veterinarske usluge (izvor 111 – Porezni i ostali prihodi).

Prema uputi PGŽ navedena dodatna sredstva potrebno je uvrstiti u financijski plan kao   
II. izmjene i dopune financijskog plana za 2024. godinu te iste usvojiti od strane Školskog odbora.

***Opći dio***

Ukupni plan prihoda Građevinske tehničke škole Rijeka povećan je za 2.541,40 eura i iznosi 1.282.884,53 eura. Jedino povećanje odnosi se na izvor poreznih i ostalih prihoda (izvor 111) i to na prihode iz nadležnog proračuna (konto 67). Povećani su materijalni rashodi (konto 32) i sada iznose 166.029,45 eura.

Prema funkcijskoj klasifikaciji Škola ima dvije vrste rashoda i povećala se ona za Više srednjoškolsko obrazovanje (0922) dok je za Usluge obrazovanja koje nisu drugdje svrstane (0980) ostala nepromijenjena. Škola nema planiranih primitaka i izdataka.

***Posebni dio***

Izmjena je izvršena na kontu 32 Materijalni rashodi i to na izvoru financiranja 111 Porezni i ostali prihodi na programu A 550101 Osiguravanje uvjeta rada. Rashodi navedenog programa sada iznose 1.265.120,06 eura. Sve su ostale stavke financijskog plana ostale nepromijenjene.

Ravnatelj:

\_\_\_\_\_\_\_\_\_\_\_\_\_\_\_\_\_\_\_

Boris Petrović, prof.